IShID guruhi Indoneziya poytaxtidagi portlash uchun javobgarlikni zimmasiga oldi

IShID terrorchilik guruhi Jakartadagi terakt uchun javobgarlikni o‘z zimmasiga oldi. Bu haqda Reuters agentligiga tayanib, “TASS” xabar bermoqda. Portlash oqibatida uch kishi qurbon bo‘ldi.

24-may, chorshanba kuni xudkush terrorchilar Jakarta sharqidagi avtobus stansiyasida ikki bombani harakatga keltirdi.
Terakt oqibatida uch nafar politsiyachi halok bo‘ldi. O‘n kishi, jumladan, besh nafar huquq-tartibot xodimi jarohat oldi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.